|  |  |
| --- | --- |
|  | Edve Község Önkormányzata *Imre László* polgármester  **Cím:** H-9343 Edve, Petőfi u. 60.  **Tel/Fax:** 96/ 257 - 489  **E-mail:** edvehivatal@m-kabel.hu |

1. napirendi pont

Tárgy: 2020. évi költségvetési rendelet módosítása

Tisztelt Képviselő-testület!

A Képviselő-testület által elfogadott, Edve Község Önkormányzata költségvetését megállapító 2/2020. (II. 18.) önkormányzati rendeletet az államháztartásról szóló 2011. évi CXCV. törvény 34. § (4) bekezdése szerint módosítani szükséges.

Központi hatáskörben az év közben nem tervezett és nem tervezhető állami támogatások (szociális ágazati összevont pótlék, szociális tűzifa, kiegészítő támogatások) összegével szükséges megemelni a kiadási és a bevételi előirányzatot.

Saját hatáskörben a módosítás érinti a kiadási és a bevételi oldalt egyaránt. Fő oka a módosításnak a hitelfelvétel sorának csökkentése (nem kerül sor a felvételre), Faluház mögötti garázsbejáró építése és temető előtti területrendezés bővítése, az évközben keletkezett többletbevételek, illetve a kiadások között átcsoportosítás történt.

A módosítás részletes, tételes felsorolását a mellékelt adatlapok tartalmazzák.

A 2020. évi költségvetés főösszege a 2/2020. (II. 18.) rendelettel elfogadott 68.036.384Ft főösszeg 67.108.825 Ft-ra változik. A változás mértéke -927.559 Ft.

Kérem a Tisztelt Képviselő-testületet, hogy a 2020. évi költségvetési rendelet módosítására benyújtott tervezetet elfogadni szíveskedjenek.

Edve, 2020. szeptember 23.

Tisztelettel:

Imre László

polgármester